Gandia inicia el repartiment de 8.000 mascaretes per a xiquets i xiquetes de 3 a 12 anys
04 maig 2020

## Gandia inicia el repartiment de 8.000 mascaretes per a xiquets i xiquetes de 3 a 12 anys04 maig 2020Última actualització: 14 juliol 2025

![](../gestion/img/xiquets_4.jpeg)  
  

L'Ajuntament de Gandia continua prenent mesures per minimitzar l'impacte i la propagació de la Covid-19 a la nostra ciutat. Seguint amb la iniciativa de repartiment de mascaretes per a gent gran, col·lectius sociosanitaris i persones vulnerables, ha començat aquest mateix matí el repartiment de 8.000 mascaretes que han estat adquirides a una empresa de Xàtiva i que seran distribuïdes entre els xiquets i xiquetes de la ciutat amb edats compreses entre els 3 i els 12 anys.

Les mascaretes han estat elaborades en tres mides diferents: de 3 a 4 anys, de 5 a 9 anys i de 10 a 12 anys. Es tracta de màscares higièniques de tres capes pel que són molt segures. Les diverses capes de les mascaretes han estat confeccionades amb polipropilé 100% i polièster 80%. A més han estat prèviament esterilitzades i es poden netejar a casa en la rentadora (de 60 a 90 graus) o amb una solució de lleixiu al 20%.

El repartiment de les mascaretes serà dut a terme per treballadors municipals i d'empreses col·laboradores que dipositaran aquestes mascaretes a les bústies dels corresponents domicilis.

L'edil delegada de Sanitat i Salut Pública, **Liduvina Gil** ha declarat que "_seguim fent passos per augmentar la protecció de la població. Ara és el torn dels més menuts de la casa. És també una forma d'agrair-los el bé que s'han comportat durant aquests cinquanta dies de confinament_". L'edil ha informat que les mascaretes porten el logotip de Consell de la Infància i que en breu, es començarà el repartiment de xapes amb l'eslògan "_Jo em rente les mans, i tu?_" amb l'objectiu de recordar les mesures higièniques que s'han de seguir mantenint.

[Twittear](https://twitter.com/share)